НАРОДНО ЧИТАЛИЩЕ „ ТОДОР ПОПОВ-1927” С. РЕСЕЛЕЦ , ОБЩ. ЧЕРВЕН БРЯГ, ОБЛ. ПЛЕВЕН

 Ул. „ ИВАН ХРИСТОВ „ № 56 тел: 0885095629 e-mail : apostolova\_em@abv.bg

 ***ОТЧЕТ ЗА ДЕЙНОСТ***

 **НА НАРОДНО ЧИТАЛИЩЕ „ ТОДОР ПОПОВ-1927” СЕЛО РЕСЕЛЕЦ**

 **ПРЕЗ 2020 ГОДИНА**

 През изминалата 2020 година Народно читалище „ Тодор Ппопов-1927 „ с. Реселец отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар и внесените отчети за дейността му през 2020 година. Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината. Отчетният период обхваща периода януари-декември 2020 година. Един отрязък от дванадесет месеца, в които Председател, Секретар и Настоятелство работихме заедно за това да утвърдим вече изградените дейности , но най-вече се наложи да преосмислим и въведем мерки порад Заповедите спускани от МЗ и РЗИ- Плевен. Противоепидемичните мерки на територията на област Плевен наложи създаване на организация и контрол коренно различни от дейността на читалището до този момент.

 Продължихме дейността си, но спазвайки изискванията от заповедите сведени до НЧ „ Тодор Попов-1927“ с. Реселец

 1.Продължава своята народополезна дейност за утвърждаването му като естествен център за културно-просветна и творческо-развлекателна дейност. Дейността на читалището, в съответствие с чл.4 и чл.5 на читалищен устав е съпричастна с целия обществен и културен живот, който кипи в с .Реселец и общината. 2.Традиция е да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно-просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата. 3.Тук е мястото, където широк кръг деца и възрастни да изучават културно историческото наследство на родния край, занимават се с творчество и ползват различни видове услуги. За нас винаги е било важно да надграждаме позиции и традиции,защото освен хранилище на местни бит и култура, читалището е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим жалони ,от които е видно че имаме богата родова памет. И през 2020 година нашите **ОСНОВНИ ЦЕЛИ БЯХА:**  1.Отстояване на позицията на водещо културно средище; 2. Обогатяване на културния живот; 3. Развитие на библиотечната дейност; 4 Превръщане на читалището в информационен център; 5 Съхраняване на народните обичаи и традиции; 6 Развитие и подпомагане на любителското художествено творчество; 7 Работа по проекти;

8.Стремеж за обогатяване на библиотечната колекция.

9.Насърчаване на децата към четене на литература. **Д Е Й Н О С Т И И М Е Р О П Р И Я Т И Я:**

През първите месеци на годината работиха следните форми:

Самодейни колективи :.

1.ПГ „ РОСНА КИТКА „

2.ТФ „ РЪЧЕНЕ”

3.МГ ЗА НАРОДНО ПЕЕНЕ.

Временно действащи : коледарска .  **МЕСТНИ МЕРОПРИЯТИЯ ПО КАЛЕНДАР:**

1. Концерт посветен на бабинден.
2. Традиционен конкурс „ Най- добро младо вино „ 2020 год.

 3. Цветница:

 4. Празничен концерт по повод 8-ми март: Това беше и последния празник изпълнен по календар.

 5. Коледен концерт.

**Ф Е С Т И В А Л И:**

 1.НАЦИОНАЛНИ:

Участие в онлайн конкурс „От браздата до софрата- по дългия път на хляба“ – грамота

Участие национален фолклорен онлайн конкурс“ ДИПЛОМ“- награда за обредни жътварски моменти. **П Р Е С Ъ З Д А В А Н Е Н А Т Р А Д И Ц И И И О Б И Ч А И:**

1. „КЪПАНКИ”- ивановден - участие на самодейци
2. „КУМИЧЕНЕ „ – цветница, участие на деца
3. „Златна есен в село Реселец” – участие на самодейци и колективи.

 **БИБЛИОТЕЧНА ДЕЙНОСТ:**

През 2020 год. библиотечната дейност се осъществяваше благодарение на новата литература закупена от читалището и дарена от дарители М. Ненчева, Стоян Стоянов .

Регистрираните посещения се повишиха . Но новите членове са 13 .Много от библиотечния фонд е амортизиран и може би това е причина за посещаемостта.

Кандидатствахме с проект „ Българските библиотеки съвременни центрове за четене и информираност“, но не бяхме от щастливците , около 50% не бяха одобрени.

**П А Р Т Н Ь О Р С Т В А:**

Община Шумен е една от партниращите ни организации: с. Васил Друмев и с.Илия Блъсков,от обл. Русе партниращо читалище с. Чилнов, от общ. Свиленград читалище в с. Сладун и др.

**И З Т О Ч Н И Ц И Н А Ф И Н А Н С И Р А Н Е:**

1. МК – Субсидирана численост 2020 г. – 13 050лв.
2. По програма за развитие на читалищната дейност -1 000 лв..
3. Собствени средства – 120 лв. членски внос

 **ОБЩО ПРИХОД : 14170 лв.**

**ЧИТАЛИЩЕ „ ТОДОР ПОПОВ-1927 „ СЕ НУЖДАЕ ОТ СПЕШЕН РЕМОНТ НА ПОКРИВ, ОТ ПОСТВРОЯВАНЕТО ДО ТОЗИ МОМЕНТ НЕ Е НАПРАВЕН РЕМОНТ .**

**НАСТОЯТЕЛСТВОТО КЪМ ЧИТАЛИЩЕ „ ТОДОР ПОПОВ-1927“**

**ПРЕДСЕДАТЕ** :………………………………

 / Иванка Петкова /

